Tangbalo

Articles with 'species' microformats
An mga Tangbalo o Mudskippers ha ininglis, uska ini nga banay  ha Oxudercidae. Inin mga tangbalo gintatagad ini hiya nga amphibious fish, kay naukoy hira ha katunaan agsob ha mga lapok salit, mudskipper an ngaran nira ha ininglis. May-ada yana haros 32 nga mga buhi pa nga mga espesye hit mga tangbalo.

Paggawi ngan Pamatasan
Karuyag hinin mga tangbalo in pag-ukoy ha mga buho nga urukyan harani ha tubig o ha ininglis intertidal habitat. Salit may-ada hira mga lain nga kapahiuyon kontra hit mga isda ha dagat basi mabuhi ha tuna. Natago hira ha ilarom hin mga hulos nga mga tanom ha dagat o ha mga tide pools. Maghamis in mga buho nga ira gin-uukyan, agsob nga ginhimo tikang ha mga lapok. Aktibo inin mga tangbalo ha gawas hit tubig; tikang ha pagkaon, pakikipagkomunikar ha usa kag usa, asta ha pagdepensa ha ira teritoryo ha iba nga mga tangbalo para ha kapadis nga mga babayi.

It kalalakin-an nga mga tangbalo pagkahuman hit paghimo hit urukyan nga buho, mabalik hiya ha gawas basi makabiling hit makakapadis. Kun makabiling man hiya, it babayi an magbubunay ha buho nga urukyan nga ginhimo hin lalaki. 

Inin mga tangbalo kaya nira mag-iha ha gawas hit tubig, kay dadako it ira hasang. Kaya liwat nira makaabsorb hit oksihina ha sidsid hin ira mga baba, panit ngan but-ol. Asya nga 3/4 han ira kinabuhi an ira gingagasto ha tuna kontra ha tubig. Kasagaran makikit-an inin mga tangbalo ha tropiko harani ha Indo-Pacific ngan Atlantic nga baybayon hit Africa

Mga Kasarigan